b'\n_START_ARTICLE_\nPingvini\n_START_SECTION_\nZgradba telesa\n_START_PARAGRAPH_\nPingvini so kratkovidni, zato zunaj vode ne vidijo dobro. _NEWLINE_Najmanj\xc5\xa1i, pritlikavi pingvin zraste do vi\xc5\xa1ine 30 cm in med tem, ko najve\xc4\x8dji, cesarski pingvin lahko zraste celo do vi\xc5\xa1ine 160 cm.\n_START_SECTION_\nGibanje\n_START_PARAGRAPH_\nPingvini so pti\xc4\x8di, vendar ne letajo. Imajo \xc4\x8dokato telo in kratke noge, ki izra\xc5\xa1\xc4\x8dajo iz telesa povsem zadaj, tako da na kopnem stojijo pokonci. Ravnote\xc5\xbeje lovijo tudi s kratkim, \xc4\x8dvrstim repom. Med prsti na nogah imajo plavalno ko\xc5\xbeico. Pri hoji prena\xc5\xa1ajo celotno te\xc5\xbeo telesa z enega podplata na drugega, zaradi \xc4\x8desar se pri hoji zibljejo. Na snegu ali ledu se lahko dri\xc4\x8dajo po trebuhu, naprej pa se poganjajo z nogami in perutmi.\n_START_SECTION_\nZgradba kril\n_START_PARAGRAPH_\nNjihova krila so se preobrazila v veslaste okon\xc4\x8dine, njihove ploske kosti niso votle, tako kot pri ostalih pti\xc4\x8dih, ampak so polne, da so mo\xc4\x8dnej\xc5\xa1e. Celotna perut je gibljiva le v ramenskem sklepu. Letalne mi\xc5\xa1ice pa so enako mo\xc4\x8dne kot pri ostalih pticah, saj jih potrebujejo za hitro plavanje skozi vodo.\n_START_SECTION_\nOhranjanje toplote\n_START_PARAGRAPH_\nPokriti so z gostim perjem. Pred mrazom jih \xc5\xa1\xc4\x8diti debela plast podko\xc5\xbene ma\xc5\xa1\xc4\x8dobe. V vodi pa jih pred izgubo toplote dodatno \xc5\xa1\xc4\x8diti \xc5\xa1e debela plast nepremo\xc4\x8dljivih naoljenih peres.\n_START_SECTION_\nGnezdenje pingvinov\n_START_PARAGRAPH_\nVe\xc4\x8dina pingvinov gnezdi v kolonijah po ve\xc4\x8d sto tiso\xc4\x8d ptic. Gnezdo zgradijo iz trave, perja ali prodnikov. Samice znesejo eno ali dve jajci (zelo redko), pri \xc4\x8demer ima \xc5\xa1ibkej\xc5\xa1i mladi\xc4\x8d manj mo\xc5\xbenosti za pre\xc5\xbeivetje. Valijo samci - jajce si nalo\xc5\xbeijo na nart in ga prekrijejo s trebu\xc5\xa1no ko\xc5\xbeno gubo. Z jajcem na nogah celo hodijo. Valijo nepretrgoma ve\xc4\x8d tednov ali celo mesecev. V tem \xc4\x8dasu se ne prehranjujejo in \xc5\xbeivijo le na ra\xc4\x8dun telesnih ma\xc5\xa1\xc4\x8dob. Samica se medtem odpravi lovit, in ko se sita vrne, pri valjenju zamenja samca. Dokler jim ne zrastejo nepremo\xc4\x8dljiva peresa, so mladi\xc4\x8di povsem odvisni od star\xc5\xa1ev. Pri njih najdejo tudi zavetje in za\xc5\xa1\xc4\x8dito._NEWLINE_Vsi pingvini ne gnezdijo na zemlji. Magellanovi pingvini gnezdijo na odprtem, v plitvih brlogih, kjer so bolje zavarovani pred vremenskimi vplivi in plenilci.\n_START_SECTION_\nZanimivosti\n_START_PARAGRAPH_\nPingvin je tudi maskota operacijskega sistema Linux.'